Diari Oficial de la Generalitat Valenciana


Sumari del DOGV 7420, del 10-12-2014 (2014/11453)

Notificació de la sentència dictada en el procediment de divorci contenciós número 637/2013.
--------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11644


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 637/2013. [2014/11636]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de divorci contenciós 637/2013, seguides a instàncies d'Armen Sohgomonyan contra Elmira Manukyan, en situació de rebel·lia, en data 19 de setembre de 2014, ha recaigut la sentència la part dispositiva de la qual diu així:  
  
«Dispositiva  
Estime la demanda plantejada per Armen Sohgmonyan contra Elmira Manukyan, declarada en rebel·lia, on ha sigut part el ministeri fiscal, i procedix adoptar les següents mesures definitives respecte al fill comú H. S.:  
1. S'acorda el divorci i dissolució del matrimoni format per Armen Sohgmonyan contra Elmira Manukyan, amb tots els efectes inherents a este. Es declaren revocats els consentiments i poders que qualsevol dels cònjuges haja atorgat a favor de l'altre, sense la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
2. Ambdós progenitors ostentaran la pàtria potestat sobre el menor, si bé s'atribuïx a la mare la guarda i custòdia.  
3. Les visites i estades del menor amb el pare s'ajustaran al que lliurement acorden les parts i, en defecte d'acord, el pare podrà tindre el menor en la seua companyia durant els mesos de juliol i agost, l'arreplegarà i entregarà en el domicili matern, i cada progenitor haurà d'entregar a qui arreplegue el menor la seua roba i documentació.  
4. Ambdós progenitors facilitaran la comunicació telefònica, postal o telemàtica del menor amb el progenitor que no el tinga en la seua companyia, amb el respecte als horaris de descans i estudi del menor.  
5. El pare haurà de pagar, en concepte de contribució als aliments del menor, la quantitat de 150 euros mensuals, quantitat que ingressarà en el compte que designe l'esposa dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística. Ambdós progenitors assumiran per mitat els gastos extraordinaris necessaris del seu fill, així com aquells que pacten les parts. Els gastos que no tinguen caràcter necessari, incloent-hi activitats extraescolars o d'oci, no recomanades com a reforç pel col·legi o per prescripció o consell mèdic o psicològic, seran pagades per ambdós progenitors per mitat quan es realitzen de comú acord entre les parts. A falta d'acord, el gasto serà assumit pel qui decidisca la realització de l'activitat.  
6. Els progenitors hauran de comunicar-se els canvis de domicili, i el trasllat de residència del menor requerirà el consentiment d'ambdós parts.  
Tot això sense fer una especial condemna en les costes d'este procediment.  
Contra esta interlocutòria es pot interposar recurs d'apel·lació que haurà de fer-se per escrit en el termini de 20 dies, amb indicació de la infracció comesa segons el parer de la persona recurrent, Acompanyarà el resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco Santander llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació de forma deguda a la demandada, Elmira Manukyan, en situació de rebel·lia i ignorat parador, expedisc i firme el present edicte.  
  
València, 3 de desembre de 2014.- La secretària judicial: Alicia Ordeig Rabadán.